
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1137 

11 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


ΑΠΟΦΑΣΕΙΣ 

Εγκατάσταση Πανεπιστημιακών κλινικών και εργαστη¬ 
ρίου, του τμήματος Ιατρικήςτου Αριστοτελείου Πα¬ 
νεπιστημίου Θεσσαλονίκης στο Περιφερειακό Γε¬ 


νικό Νοσοκομείο Παπαγεωργίου. 1 

Απονομή ηθικής αμοιβής στον υπάλληλο Γεώργιο Γε- 

ωργίου. 2 

Τροποποίηση της Δ17α/10/68/Φ.8/27.12.2000 Κοινής 
Υπουργικής Απόφασης «Σύσταση της Ειδικής Υπη¬ 
ρεσίας Διαχείρισης του Επιχειρησιακού Προγράμ¬ 
ματος Οδικοί Άξονες, Λιμάνια, Αστική Ανάπτυξη» . 3 


Τροποποίηση της ΓΔΔ 1941/10.12.2001 Κοινής 
Υπουργικής Απόφασης «Σύσταση και Συγκρότηση 
Επιτροπής Παρακολούθησης του Κεντρικού Επι¬ 
χειρησιακού Προγράμματος “ΠΟΛΙΤΕΙΑ” στο 
Υπουργείο ΠΕ.ΧΩ.Δ.Ε. και στην Γ ενική Γ ραμματεία 
Δημοσίων Έργων (Ε.Π.Κ.Ε.Π.Π. - Υ.ΠΕ.ΧΩ.Δ.Ε. και 


Γ.Γ.Δ.Ε.)». 4 

Παράταση διδακτικού έτους των Τμημάτων του Γεω¬ 
πονικού Πανεπιστημίου Αθηνών. 5 

Αύξηση των καταβαλλόμενων συντάξεων του Ταμείου 
Ασφαλίσεως Δημοτικών και Κοινοτικών Υπαλλήλων 
για το έτος 2003. 6 


Αύξηση των συντάξεων των συνταξιούχων α) του Γ ενι¬ 
κού Λογαριασμού και β) του Κλάδου Κύριας Ασφά¬ 
λισης Ιδιοκτητών Ημερησίων Εφημερίδων Αθηνών 


και Θεσσαλονίκης, του Ταμείου Συντάξεων Εφημε¬ 
ρίδων Αθηνών & Θεσ/νίκης (ΤΣΠΕΑΘ) για το έτος 

2003. 7 

Σύσταση Δημοτικής Επιχείρησης στον Δήμο Λειβα- 
θούς Ν. Κεφαλληνίας με την επωνυμία «Κοινωνική 

Επιχείρηση Δήμου Λειβαθούς» (ΚΕ.ΔΗ.Λ.). 8 

Τροποποίηση Συστατικής πράξης της Δημοτικής Επι¬ 
χείρησης Παροχής Υπηρεσιών Αναψυχής (ΔΕΠΥΑ) 

Αγρίνιου. 9 

Μερική ανάκληση της Ε15458/1953 απόφασης του 

Υπουργού Γεωργίας. 10 

Συμπλήρωση της 2174/4.6.2002 απόφασης Νομάρχη 
Θεσσαλονίκης, που αφορά το αγρ/μα Καβαλλαρίου. 11 


Αριθ.Υ4α/61170/03 (1) 

Εγκατάσταση Πανεπιστημιακών κλινικών και εργαστηρί¬ 
ου, του τμήματος Ιατρικής του Αριστοτελείου Πανεπι¬ 
στημίου Θεσσαλονίκης στο Περιφερειακό Γ ενικό Νο¬ 
σοκομείο Παπαγεωργίου. 


ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

• Τιςδιατάξειςτηςπαρ. 1 του άρθρου 13τουΝ. 1397/83 
(ΦΕΚ143Α) 

• Τις διατάξεις του εδαφ. β), της παρ. 14, του άρθρου 
13 Ν. 2889/01 (ΦΕΚ37Α). 

• Τις διατάξεις των παρακάτω κοινών Υπουργικών Απο¬ 
φάσεων και Προεδρικού Διατάγματος (ίδρυσης κλινικών 
και εργαστηρίου του τμήματος Ιατρικής του Αριστοτελεί- 
ου Πανεπιστημίου Θεσσαλονίκης και καθορισμός του 
εσωτερικού τους κανονισμού): 

ο 46058γ/Β1 ΦΕΚ901/Β/3.7.2003 

ο 46058α/Β1 ΦΕΚ901/Β/3.7.2003 

ο 46058β/Β1 ΦΕΚ 901 /Β/3.7.2003 

ο 46058/Β1 ΦΕΚ 901 /Β/3.7.2003 

ο Π.Δ. 222/00 ΦΕΚ191/Α/4.9.2000 


• Την 20 της 185ης ολομέλειας του ΚΕΣΥ/17.7.2003. 

• Τις διατάξεις του άρθρου 2, παρ. 1 του Ν. 2469/97 
(ΦΕΚ 38/Α/97) και το γεγονός ότι δεν προκαλείται δαπάνη 
σε βάρος του κρατικού προϋπολογισμού από την εφαρ¬ 
μογή των διατάξεων της παρούσας απόφασης. 

• Το 73937/Β1/14.7.2003 έγγραφο από το Υπουργείο 
Εθνικής Παιδείας και Θρησκευμάτων, με τη συνημμένη σε 
αυτό πρόταση (συνεδρίαση 21 Α / 28.2.2003) του τμήματος 
Ιατρικής του Αριστοτελείου Πανεπιστημίου Θεσσαλονί¬ 
κης όπως κοινοποιήθηκε με τα αριθμ. 4342/ 3.3.2003 και 
4343/3.3.2003 έγγραφά του. 

• Την 4/13.3.2003 απόφαση Δ/Σ του Α' Πε.Σ.Υ.Π. Κε¬ 
ντρικής Μακεδονίας. 

• Τις 8/13.3.2003 και 15 η θέμα 2°/1.7.2003 αποφάσεις 
ΔΣτου Β' Πε.Σ.Υ.Π. Κεντρικής Μακεδονίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Τις 132/13.3.2003 και 138 η θέμα 15717.6.2003 απο¬ 
φάσεις ΔΣ του Π.Γ.Ν. ΠΑΠΑΓΕΩΡΓΙΟΥ, αποφασίζουμε: 

Εγκαθίστανται και λειτουργούν στο Περιφερειακό Γενι¬ 
κό Νοσοκομείο ΠΑΠΑΓΕΩΡΠΟΥ, οι παρακάτω Πανεπι¬ 
στημιακές κλινικές και εργαστήριο, του τμήματος Ιατρι¬ 
κής του Αριστοτελείου Πανεπιστημίου Θεσσαλονίκης: 

ΠΑΘΟΛΟΓΙΚΟΣ ΤΟΜΕΑΣ: 

ΚΛΙΝΙΚΕΣ: 

• Β' Κλινική Δερματικών και Αφροδισίων Νοσημάτων 

• Κλινική Παθολογικής Ογκολογίας 

ΧΕΙΡΟΥΡΓΙΚΟΣ ΤΟΜΕΑΣ: 

ΚΛΙΝΙΚΕΣ: 

• Β' Οφθαλμολογική Κλινική 

• Β' Ουρολογική Κλινική 

ΕΡΓΑΣΤΗΡΙΑΚΟΣ ΤΟΜΕΑΣ: 

ΕΡΓΑΣΤΗΡΙΟ: 

• Β' Πυρηνικής Ιατρικής 

Η δύναμη κάθε Πανεπιστημιακής κλινικής δεν υπερβαί¬ 
νει τις σαράντα πέντε (45) κλίνες. 

Τα μέλη ΔΕΠ, που υπηρετούν στις παραπάνω Πανεπι¬ 
στημιακές κλινικές και εργαστήριο, υποχρεούνται σε 
εφημερία για την αντιμετώπιση εκτάκτων περιστατικών 
και παροχής επείγουσας περίθαλψης, σύμφωνα με τα 
όσα ισχύουν κάθε φορά για την εφημερία των νοσοκομεί¬ 
ων. 

Το προσωπικό, που υπηρετεί στις παραπάνω Πανεπι¬ 
στημιακές κλινικές και εργαστήριο, συνεργάζεται με τα 
αντίστοιχα τμήματα της Ιατρικής Υπηρεσίας, όλων των 
Νοσοκομείων του Πε.Σ.Υ.Π. στηντοπική αρμοδιότητα του 
οποίου βρίσκεται, για την ανάπτυξη και αναβάθμιση του 
επιπέδου της εκπαίδευσης και παροχής υπηρεσιών υγεί¬ 
ας. 

Οι παραπάνω Πανεπιστημιακές κλινικές και εργαστή¬ 
ριο, πρέπει να έχουν επιστημονικό υπεύθυνο για τη λει¬ 
τουργία τους. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2003 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Π. ΕΥΘΥΜΙΟΥ Κ. ΣΤΕΦΑΝΗΣ 

- ♦ - 

Αριθ. 2/44307/0004 (2) 

Απονομή ηθικής αμοιβής 
στον υπάλληλο Γεώργιο Γεωργίου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 61 και 62 του Νόμου 
2683/99 (ΦΕΚ 19 Α') «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλλή¬ 
λων Ν.Π.Δ.Δ. και άλλες διατάξεις». 

2. Την πρόταση της υπηρεσίας μας για την απονομή της 
ηθικής αμοιβής του επαίνου στον υπάλληλο Γεώργιο Γε¬ 
ωργίου που υπηρετεί με απόσπαση στη Μόνιμη Ελληνική 
Αντιπροσωπεία (Μ.Ε.Α.) στις Βρυξέλλες. 

3. Την από 3.7.2003 σύμφωνη γνώμη του Δ' Υπηρεσια¬ 


κού Συμβουλίου του Υπουργείου Οικονομίας και Οικονο¬ 
μικών, για την απονομή της ηθικής αμοιβής του επαίνου 
στον προαναφερόμενο υπάλληλο. 

4. Την 1065956/863/Α0006/16.7.2003 (ΦΕΚ 985 Β') από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών», αποφασίζουμε: 

Την απονομή στον υπάλληλο Γεώργιο Γεωργίου, ειδικό 
επιστήμονα με σχέση εργασίας αορίστου χρόνου, της 
ηθικής αμοιβής του επαίνου ως επιβράβευση της εργα¬ 
σίας που προσέφερε με τη συγγραφή του εγχειριδίου «Το 
Δημοσιονομικό σύστημα της Ευρωπαϊκής Ένωσης και ο 
Κοινοτικός Προϋπολογισμός». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2003 

Ο ΥΦΥΠΟΥΡΓΟΣ 

ΝΙΚΟΣΦΑΡΜΑΚΗΣ 
-*- 

Αριθ. Δ17α/09/68/Φ.8 (3) 

Τροποποίηση της Δ17α/10/68/Φ.8/27.12.2000 Κοινής 
Υπουργικής Απόφασης «Σύσταση της Ειδικής Υπηρε¬ 
σίας Διαχείρισης του Επιχειρησιακού Προγράμματος 
Οδικοί Άξονες, Λιμάνια, Αστική Ανάπτυξη». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τοάρθρο29Ατου Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137 Α'), όπως συμπληρώθηκε με το 
άρθρο 27του Ν. 2081/92 (ΦΕΚ 154 Α') και αντικαταστάθη- 
κε με το άρθρο 1, παρ. 2 ατού Ν. 2469/97 (ΦΕΚ 38 Α). 

2. Την Κοινή Απόφαση του Πρωθυπουργού και του 
Υπουργού Οικονομίας και Οικονομικών με αρ. 
1065956/863/Α0006/2003 (ΦΕΚ 985Β) «Καθορισμός αρ¬ 
μοδιοτήτων των Υφυπουργών Εθνικής Οικονομίας και Οι¬ 
κονομικών. 

3. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών «(ΦΕΚ 57/Α'). 

4. Τον Κανονισμό (Ε.Κ.) 1260/99 του Συμβουλίου της 
21/6/1999. 

5. Τον Νόμο 2860/2000 (ΦΕΚ 251/14.11.2000) και ειδι¬ 
κότερα το άρθρο 7 και τα άρθρα 4, 5 και 6 αυτού. 

6. Το Κ.Π.Σ. 2000 - 2006 και ειδκότερατο Επιχειρησιακό 
Πρόγραμμα «Οδικοί Άξονες, Λιμάνια και Αστική ανάπτυ¬ 
ξη» το οποίο υποβλήθηκε στην Επιτροπή Ε.Κ., την αρμο¬ 
διότητα διαχείρισης και εφαρμογής του οποίου έχει το 
Υπουργείο Περιβάλλοντος, Χωροταξίας και Δημοσίων 
Έργων. 

7. Την Κ.Υ.Α. Δ17α/10/68/Φ.8/27.12.2000 περί σύστα¬ 
σης της Ειδικής Υπηρεσίας Διαχείρισης του Επιχειρησια¬ 
κού Προγράμματος Οδικοί Άξονες, Λιμάνια, Αστική Ανά¬ 
πτυξη των Υπουργών Εσωτερικών, Δημόσιας Διοίκησης 
και Αποκέντρωσης, Εθνικής Οικονομίας και Οικονομικών 
και Περιβάλλοντος, Χωροταξίας και Δημοσίων Έργων 
(ΦΕΚ 2 Β'/4.1.2001), όπως τροποποιήθηκε με την Δ170/ 
03/49/Φ.8/25.9.2001 (ΦΕΚ 1266 Β'/1.10.2001). 

8. Το γεγονός ότι από την απόφαση αυτή προκαλείται 
ετήσια δαπάνη ποσού 10.000 Ευρώ περίπου,η οποία θα 
αντιμετωπισθεί από πιστώσεις του προϋπολογισμού Δη¬ 
μοσίων επενδύσεων, αποφασίζουμε: 

1. Τροποποιούμε την Κ.Υ.Α. αριθμ. Δ17α/10/68/Φ.8/ 
27.12.2000 (ΦΕΚ 2 Β'/4.1.2001) «Σύσταση της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος Οδικοί Άξονες, Λιμάνια, Αστική Ανάπτυξη», όπως 
ισχύει μετά την τροποποίηση της από την Δ17α/03/49/Φ. 
8/25.9.2001 (ΦΕΚ ΒΊ266./1.10.2001) και αντικαθιστούμε 
την παρ. 2 του άρθρου 4 ως εξής: 

Το προσωπικό της Υπηρεσίας Διαχείρισης Επιχειρησια¬ 
κού Προγράμματος «Οδικοί Άξονες,Λιμανια, Αστική Ανά¬ 
πτυξη δύναται να ανέρχεται σε 30 άτομα, έκτων οποίων 
δύο(2) τουλάχιστον στο Γραφείο Ο.Π.Σ., τα οποία κατά 
κατηγορία είναι: 

Α. Κατηγορία Πανεπιστημιακής Εκπαίδευσης, 25 άτομα 

Β. Κατηγορία Τεχνολογικής Εκπαίδευσης, 2 άτομα, 

Γ. Κατηγορία Δευτεροβάθμιας Εκπαίδευσης, 3 άτομα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΧΡ. ΠΑΧΤΑΣ Κ. ΣΚΑΝΔΑΛΙΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 
-♦- 

Αριθ. οικ. 30792 (4) 

Τροποποίηση της ΓΔΔ 1941/10.12.2001 Κοινής Υπουργι¬ 
κής Απόφασης «Σύσταση και Συγκρότηση Επιτροπής 
Παρακολούθησης του Κεντρικού Επιχειρησιακού 
Προγράμματος “ΠΟΛΙΤΕΙΑ” στο Υπουργείο 
ΠΕ.ΧΩ.Δ. Ε. και στην Γ ενική Γ ραμματεία Δημοσίων Έρ¬ 
γων (Ε.Π.Κ.Ε.Π.Π. - Υ.ΠΕ.ΧΩ.Δ.Ε. και Γ.Γ.Δ.Ε.)». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» όπως ισχύει. 

2. Τις διατάξεις της παρ. 18 του άρθρου 18 του Ν. 
2503/1997 (ΦΕΚ 107/Α/30.5.1997) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Τις διατάξεις του άρθρου 2 παρ. 4 του Ν. 2880/2001 
Πρόγραμμα «ΠΟΛΙΤΕΙΑ» για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις» (ΦΕΚ 9/Α/30.1.2001). 

4. Την 1 Εγκύκλιο για το Πρόγραμμα «ΠΟΛΙΤΕΙΑ» αρ. 
πρωτ. ΔΙΔΑΔ/Φ5/10276/10.05.2001/ΥΠΕΣΔΔΑ. 

5. Την 8511/30.04.2003 Κοινή Απόφαση των Υπουργών 
ΥΠΕΣΔΔΑ & Οικονομίας - Οικονομικών «Κανονισμός 
Εφαρμογής Προγράμματος «ΠΟΛΙΤΕΙΑ». 

6. Την ανάγκη προώθησης του Προγράμματος «ΠΟΛΙ¬ 
ΤΕΙΑ» στο Υπουργείο ΠΕΧΩΔΕ με την σύσταση και συ¬ 
γκρότηση Ε.Π.Κ.Ε.Π. «ΠΟΛΙΤΕΙΑ» - Υ.ΠΕ.ΧΩ.Δ.Ε. και 


Γ. Γ.Δ. Ε. και με την λήψη όλωντων αναγκαίων μέτρων προ- 
κειμένου να καταστεί αποτελεσματική η εφαρμογή του 
προγράμματος αυτού. 

7. Την ΓΔΔ 1941/10.12.2001 Κοινή Απόφαση των 
Υπουργών Εσωτερικών, Δημοσίας Διοίκησης και Αποκέ¬ 
ντρωσης και ΠΕ.ΧΩ.Δ.Ε. «Σύσταση και Συγκρότηση Επι¬ 
τροπής Παρακολούθησης του Κεντρικού Επιχειρησιακού 
Προγράμματος «ΠΟΛΙΤΕΙΑ» στο Υπουργείο ΠΕ.ΧΩ.Δ.Ε. 
και στην Γενική Γραμματεία Δημοσίων Έργων 
(Ε.Π.Κ.Ε.Π.Π. - Υ.ΠΕ.ΧΩ.Δ.Ε. και Γ.Γ.Δ.Ε.)» (ΦΕΚ1688/Β/ 
18.12.2001). 

8. Την ΓΔΔ 729/30.05.2002 Κοινή Απόφαση των Υπουρ¬ 
γών Εσωτερικών, Δημοσίας Διοίκησης καιΑποκέντρωσης 
και ΠΕ.ΧΩ.Δ.Ε. «Συμπλήρωση με ένα επιπλέον μέλος, την 
υπ’ αριθμ. ΓΔΔ 1941/10.12.2001 Απόφασης «Σύσταση και 
Συγκρότηση Επιτροπής Παρακολούθησης του Κεντρικού 
Επιχειρησιακού Προγράμματος «ΠΟΛΙΤΕΙΑ» στο Υπουρ¬ 
γείο ΠΕ.ΧΩ.Δ.Ε. και στην Γενική Γραμματεία Δημοσίων 
Έργων (Ε.Π.Κ.Ε.Π.Π. - Υ.ΠΕ.ΧΩ.Δ.Ε. και Γ.Γ.Δ.Ε.)» (ΦΕΚ 
687/Β/3.6.2002). 

9. Τις πιστώσεις του Τακτικού Προϋπολογισμού του 
Υ.ΠΕ.ΧΩ.Δ.Ε. και της Γ.Γ.Δ.Ε. του έτους 2003, ειδικοί φο¬ 
ρείς 31110 και 31120, ΚΑΕ 5149 καθώς και το γεγονός ότι 
από τις διατάξειςτηςπαρούσηςαποφάσεως προκαλείται 
δαπάνη σε βάρος του Τακτικού Προϋπολογισμού του 
Υ.ΠΕ.ΧΩ.Δ.Ε. και της Γ.Γ.Δ.Ε. που δεν μπορεί να καθορι¬ 
στεί έκτωνπροτέρων, αποφασίζουμε: 

Α. Τροποποιούμε την ΓΔΔ 1941/10.12.2001 Κοινή Από¬ 
φαση των Υπουργών Εσωτερικών, Δημοσίας Διοίκησης και 
Αποκέντρωσης και ΠΕ.ΧΩ.Δ.Ε. (ΦΕΚ 1688/Β/18.12.2001), 
ως προς την σύνθεση της Επιτροπής Παρακολούθησης 
του Ε.Π. «ΠΟΛΙΤΕΙΑ» του ΥΠΕΧΩΔΕ, ως εξής: 

Α.1.1. Γενικό Γραμματέα ΥΠΕΧΩΔΕ, ως Πρόεδρο 

2. Πέππα Ελένη, Γεν. Διευθύντρια Γ.Γ.Δ.Ε., ως Μέλος & 
Συντονίστρια 

3. Κρητικού Μάρθα, Διευθύντρια Οργάνωσης, ως Μέ¬ 
λος 

4. Σκότη Βασιλεία, Τμηματάρχης Γ.Γ.Δ.Ε., ως Μέλος 

5. Μιχαλόπουλος Ευαγ., Δ/ντής Γρ. Γεν. Γραμματέα, ως 
Μέλος 

6. Καρμοίρη Μαρία, υπάλληλος Υ.ΠΕ.ΧΩ.ΔΕ., ως Μέλος 

7. Γεωργακοπούλου Ελίνα, ως Μέλος 

8. Τζοβαρίδης Σοφοκλής, Δ/ντής Γ.Γ.Δ.Ε., ως Μέλος 

9. Κοτρωνιά Μαρία, Δ/ντρια ΥΠ.ΕΣ.Δ.Δ.Α., ως Μέλος 

Α.2. Για την διασύνδεση και διεπαφή των Προγραμμά¬ 
των «ΠΟΛΙΤΕΙΑ» και «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ», 
ορίζονται οι: 

1. Κατσαρίδης Παναγιώτης, Τμηματάρχης 
Υ.ΠΕ.ΧΩ.Δ.Ε., ως Μέλος 

2. Δρακάκης Εμμαν., Δ/ντής Γ.Γ.Δ.Ε., ως Μέλος 

Α.3. Για την Γραμματειακή υποστήριξη της Επιτροπής, 
ορίζονται οι: 

1. Μπόζος Σταύρος, υπάλληλος Δ/νσης Οργάνωσης 
Υ.ΠΕ.ΧΩ.ΔΕ. 

2. Κορόμηλά Χρύσα, υπάλληλος Δ/νσης Οργάνωσης 
Υ.ΠΕ.ΧΩ.Δ.Ε. 

Β. Σε περίπτωση απουσίαςή κωλύματοςτου Προέδρου, 
χρέη προέδρου ασκεί η Συντονίστρια Πέππα Ελένη, Γεν. 
Δ/ντρια Γ.Γ.Δ.Ε., αναπληρούμενη από την Μάρθα Κρητι¬ 
κού, Δ/ντρια Οργάνωσης Υ.ΠΕ.ΧΩ.Δ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2003 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΣΚΑΝΔΑΛΙΔΗΣ ΒΑΣΩ ΠΑΠΑΝΔΡΕΟΥ 

-♦- 

Αριθ. Φ.5/46308/Β3 (5) 

Παράταση διδακτικού έτους των Τμημάτων του Γεωπο¬ 
νικού Πανεπιστημίου Αθηνών. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9 παρ.6 του Ν. 2083/92 (Α' 
159). 

2. Τις διατάξεις του άρθρου 29 α του Ν. 1558/85, όπως 
αυτό προσετέθη με το άρθρο 27 του Ν. 2081/92 (Α 154), 
όπως αυτό τροποποιήθηκε με το άρθρο 1 παρ. 2α του Ν. 
2469/97 (ΦΕΚ38 Α'). 

3. Τις διατάξεις του άρθρου 2 του Π.Δ. 494/85 (Α 176) 
«Περί τροποποίησης του Π.Δ. 387/83 Λειτουργία, Οργά¬ 
νωση, Διοίκηση, Πανεπιστημιακών Λεσχών στα Πανεπι¬ 
στήμια, παροχή δωρεάν σίτισης στους φοιτητές αυτών». 

4. Τις διατάξεις του άρθρου 22 παρ. 3 του Ν. 2362/95 (Α 
154). 

5. Την 1065956/863/Α0006/15.7.2003 απόφαση του 
Πρωθυπουργού και Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών (Β' 985/16.7.2003). 

6. Τις διατάξεις του Π.Δ. 81 «Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουρ¬ 
γείο Οικονομίας και Οικονομικών (Α 57). 

7. Το 2630/8.5.2003 έγγραφο του Γεωπονικού Πανεπι¬ 
στημίου Αθήνας και τη σχετική πρόταση της Συγκλήτου 
του Πανεπιστημίου αυτού (συνεδρία 300/20.11.2002). 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη για σίτιση φοιτητών ύψους είκο¬ 
σι επτά χιλιάδων διακοσίων εξήντα ενός ευρώ (27.262 €), 
η οποία θα καλυφθεί από τις πιστώσεις του Κ.Α.Ε. 2631 
του προϋπολογισμού οικονομικού έτους 2003 του Γεω¬ 
πονικού Πανεπιστημίου Αθήνας, αποφασίζουμε: 

Εγκρίνουμε την παράταση του διδακτικού έτους 2002 - 
2003 όλωντωνΤμημάτωντου Γεωπονικού Πανεπιστημίου 
Αθήνας μέχρι και την 26η Ιουλίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΝΙΚΟΣΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. Φ.20102/17521/837 (6) 

Αύξηση των καταβαλλόμενων συντάξεων του Ταμείου 

Ασφαλίσεως Δημοτικών και Κοινοτικών Υπαλλήλων 

για το έτος 2003. 

Ο ΥΦΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπ’ όψη: 

1. Τις διατάξεις: 

α) Της παρ. 2 του άρθρου 66 του Ν. 2084/1992 (Α' 165) 


σε συνδυασμό με τις διατάξεις της παρ. 6 του άρθρου 8 
του Ν. 2335/1995. 

β) Του άρθρου 29 Α'του Ν. 1558/1985 (Α' 137) όπως προ¬ 
στέθηκε με το άρθρο 27 του Ν. 2081 /1992 (Α' 154) και τρο¬ 
ποποιήθηκε με το άρθρο 1 του Ν. 2469/1997 (Α' 38). 

2. Τιςδιατάξειςτουάρθ.30του Ν. 1027/1980, όπως έχει 
αντικατασταθεί με το άρθ. 7 του Ν. 1275/1982 (Α' 100) και 
συμπληρώθηκε με τις διατάξεις του άρθ. 43 του Ν. 
1469/1984 (Α' 111) «Ασφάλιση ομογενών, τροποποίηση 
και συμπλήρωση διατάξεων της νομοθεσίας του Ι.Κ.Α. και 
ρύθμιση διαφόρων ασφαλιστικών θεμάτων». 

3. Την 80088/31.10.2001 (Β' 1485) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων». 

4. Το 17762/119/13.3.2003 έγγραφο του Υπουργείου 
Οικονομίας και Οικονομικών «Αύξηση των συντάξεων και 
εφάπαξ παροχών για το έτος 2003». 

5. Την απόφαση του Διοικητικού Συμβουλίου του Ταμεί¬ 
ου Ασφαλίσεως Δημοτικών και Κοινοτικών Υπαλλήλων, 
που διατυπώθηκε στην 20η/19.6.2003 συνεδρίασή του. 

6. Την 16676/179/17.7.2003 οικονομική έκθεση της 
Δ/νσης Αναλογιστικών Μελετώντης Γενικής Γ ραμματείας 
Κοινωνικών Ασφαλίσεων. 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ανωτέρω Ταμείου, η οποία κατά το τρέχον έτος υπο¬ 
λογίζεται να ανέλθει στο ύψος των 1889 χιλ. ευρώ περί¬ 
που και θα καλυφθεί από τις πιστώσεις των ΚΑΕ 0629, 
0636 και 0637, αποφασίζουμε: 

Οι καταβαλλόμενες από το Ταμείο Ασφαλίσεως Δημοτι¬ 
κών και Κοινοτικών Υπαλλήλων συντάξεις στους συνταξι¬ 
ούχους του των οποίων το συνταξιοδοτικό δικαίωμα εμπί¬ 
πτει στο μέχρι 31.12.2002 χρονικό διάστημα, μετά και την 
Φ.20102/14563/688/19.6.2003 Απόφαση του Υπουργού 
Εργασίας και Κοινωνικών Ασφαλίσεων, αυξάνονται από 
1.1.2003, ως εξής: 

1. Κατά ποσοστό 4% επί του διαμορφωθέντος ποσού 
των μηνιαίων βοηθημάτων. 

2. Το κατώτατο καταβαλλόμενο όριο μηνιαίου βοηθή¬ 
ματος στους λόγω γήρατος, αναπηρίας και θανάτου βοη- 
θηματούχους του Ταμείου καθορίζεται στο ποσό των 
144,72 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Φ. 10053/16355/828 (7) 

Αύξηση των συντάξεων των συνταξιούχων α) του Γ ενικού 
Λογαριασμού και β) του Κλάδου Κύριας Ασφάλισης 
Ιδιοκτητών Ημερησίων Εφημερίδων Αθηνών και Θεσ¬ 
σαλονίκης, του Ταμείου Συντάξεων Εφημερίδων Αθη¬ 
νών & Θεσ/νίκης (ΤΣΠΕΑΘ) για το έτος 2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (165 Α) 

σε συνδυασμό με αυτές της παρ. 3 του άρθρου 8 του Π.Δ. 
442/1993 (184 Α). 

2. Τις διατάξεις των άρθρων 23 και 27 του Ν. 1558/1985 
(137 Α), του άρθρου 5 του Π.Δ. 437/1985 (157 Α) και του 
Π.Δ. 372/1995 (201 Α). 

3. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 (154 Α) και 
αντικαταστάθηκε με το άρθρο 1 του Ν. 2469/1997(38Α). 

4. Την 80088/31.10.2001 (1485Β) απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

5. Το 44614/250/30.6.2003 έγγραφο του Υπουργείου 
Οικονομίας και Οικονομικών. 

6. Τη γνώμη του Διοικητικού Συμβουλίου του Ταμείου 
Συντάξεων Προσωπικού Εφημερίδων Αθηνών και Θεσσα¬ 
λονίκης που διατυπώθηκε κατά την 1806/10.4.2003 συνε¬ 
δρίασή του. 

7. Το γεγονός ότι από την εφαρμογή της απόφασης αυ¬ 
τής προκαλείται επιβάρυνση σε βάρος των πρϋπολογι- 
σμώντου Γενικού Λογαριασμού και του Κλάδου Κύριας 
Ασφάλισης Ιδιοκτητών Ημερησίων Εφημερίδων Αθηνών 
και Θεσσαλονίκης του Ταμείου Συντάξεων Προσωπικού 
Εφημερίδων Αθηνών και Θεσσαλονίκης (Ν.Π.Δ.Δ.), 
ύψους επτακοσίων ογδόντα οκτώ χιλιάδων ογδόντα εννιά 
ευρώ εννενήντα έξι λεπτών (788.089,96) και είκοσι χιλιά¬ 
δων εκατόν εξήντα ευρώ (20.160) περίπου αντίστοιχα για 
το τρέχον οικονομικό έτος. 

Η δαπάνη αυτή θα καλυφθεί από τις πιστώσεις που 
έχουν εγγράφει στους ΚΑΕ 0611-0618, 0636, 0637 των 
παραπάνω προϋπολογισμών οι οποίες ανέρχονται στα 
ποσά των 3.300.000 και 63.000 ευρώ αντίστοιχα, αποφα¬ 
σίζουμε: 

1. Οι συντάξεις των συνταξιούχων του Γενικού Λογα¬ 
ριασμού και του Κλάδου Κύριας Ασφάλισης Ιδιοκτητών 
Ημερησίων Εφημερίδων Αθηνών και Θεσσαλονίκης του 
Ταμείου Συντάξεων Προσωπικού Εφημερίδων Αθηνών 
και Θεσσαλονίκης, αυξάνονται από 1.1.2003 ως εξής: 

Για το τμήμα σύνταξης μέχρι 600 ευρώ, ποσοστό αύξη¬ 
σης 5% 

Για το τμήμα σύνταξης από 600,01 μέχρι 1200 ευρώ, πο¬ 
σοστό αύξησης 4% 

Για το τμήμα σύνταξης από 1200,01 μέχρι 1800 ευρώ, 
ποσοστό αύξησης 3% 

Για το τμήμα σύνταξης από 1800,01 ευρώ και άνω δεν 
χορηγείται αύξηση. 

Ο υπολογισμός των παραπάνω ποσοστών θα γίνει στα 
ποσά των συντάξεων όπως αυτά έχουν διαμορφωθεί την 
31.12.2002. 

Οι αυξήσεις αυτές θα χορηγηθούν σε όσους ήταν συ¬ 
νταξιούχοι την 31.12.2002 καθώς και σε εκείνους που η 
έναρξη συνταξιοδότησής τους εμπίπτει στο μέχρι την 
31.12.2002 χρονικό διάστημα. 

2. Οι Φ11053/11629/813/5.6.2003 καιΦ10053/11630/814/ 
5.6.2003 αποφάσεις μας ανακαλούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 


Αριθ. 3860 (8) 

Σύσταση Δημοτικής Επιχείρησης στον Δήμο Λειβαθούς 
Ν. Κεφαλληνίας με την επωνυμία «Κοινωνική Επιχείρη¬ 
ση Δήμου Λειβαθούς» (ΚΕ.ΔΗ.Λ.). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις των άρθρων 277-284 Π.Δ/τος 410/95 
(Δ.Κ.Κ.), όπως ισχύουν μετά τις τροποποιήσεις του άρ¬ 
θρου 11 Ν. 2503/97. 

2) Τις διατάξεις των άρθρων 1-6 Ν. 2503/97 «Διοίκηση, 
οργάνωση,στελέχωση της Περιφέρειας, ρύθμιση θεμά¬ 
των για την Τοπική αυτοδιοίκηση και άλλες διατάξεις». 

3) Την 25027/9.4.1984 απόφαση του Υπουργού Εσωτε¬ 
ρικών (ΦΕΚ244Τ.Β"), όπως τροποποιήθηκε μετηνπαρ. 13 
άρθρου 5 Ν. 2307/95. 

4) Την 12321/13.7.2000 (ΦΕΚ883/Β/2000) απόφαση της 
Γενικής Γραμματέως Περιφέρειας Ιονίων Νήσων «περί 
ανάθεσης άσκησης αρμοδιοτήτων και παροχή εξουσιο¬ 
δότησης υπογραφής». 

5) Την 61/2003 απόφαση του Δήμου Λειβαθούς με την 
οποία ανατέθηκε στην ΤΕΔΚ-ΚΙ η σύνταξη πλήρους οικο¬ 
νομικής μελέτης για τη δημιουργία Κοινωνικής Επιχείρη¬ 
σης στον Δήμο Λειβαθούς. 

6) Την 116/13.6.2003 απόφαση του Δημοτικού Συμβου¬ 
λίου Δήμου Λειβαθούς με την οποία εγκρίθηκε η συντα- 
χθείσα μελέτη από την ΤΕΔΚ-ΚΙ και αποφασίζεται η σύ¬ 
σταση Δημοτικής Επιχείρησης με την επωνυμία «Κοινωνι¬ 
κή Επιχείρηση Δήμου Λειβαθούς». (ΚΕ.ΔΗ.Λ.), 
αποφασίζουμε: 

1. Συνιστούμε: Δημοτική Επιχείρηση στον Δήμο Λειβα- 
θούς Ν. Κεφ/νίας με την επωνυμία «Κοινωνική Επιχείρηση 
Δήμου Λειβαθούς» (ΚΕ.ΔΗ.Λ.). 

2. Σκοπός: Σκοποί και στόχοι της Επιχείρησης είναι: 

α) Η πραγματοποίηση Κοινωνικών Ερευνών που θα 
αφορά και την έκταση των κοινωνικών προβλημάτων κα¬ 
θώς και την υπάρχουσα κατάσταση του συστήματος κοι¬ 
νωνικών Υπηρεσιών. 

β) Η κινητοποίηση της συνεργασίας μεταξύ των φορέ¬ 
ων που ασχολούνται με την Κοινωνική Πολιτική, με στόχο 
το συντονισμό, τη βελτίωση και ανάπτυξη των παρεχομέ- 
νων υπηρεσιών. 

γ) Η επαγγελματική αποκατάσταση και η κοινωνική 
ένταξη μειονεκτούντων ομάδων του πληθυσμού. 

δ) Το σχεδίασμά και την υλοποίηση προγραμμάτων που 
θα αφορούν την ενημέρωση και πρόληψη του κοινού, γύ¬ 
ρω από τα κοινωνικά προβλήματα όπως το Αίάε, τη χρήση 
ναρκωτικών ουσιών, το κάπνισμα και άλλα. 

ε) Τη λειτουργία προγραμμάτων Κοινωνικής Πρόνοιας. 

στ) Επιστημονική στήριξη προς τα Ν.Π.Δ.Δ. του Δήμου 
Αργοστολιού που παρέχουν υπηρεσίες, στον τομέα της 
κοινωνικής Πρόνοιας, μεστόχοτη ανάπτυξη και βελτίωση 
των υπηρεσιών τους π.χ. προγράμματα επιμόρφωσης 
προσωπικού. 

ζ) Η προαγωγή της σωματικής και φυσικής υγείας των 
κατοίκων κυρίως μέσω προγραμμάτων ενημέρωσης και 
πρόληψης. 

η) Η υποστήριξη και προώθηση της Τοπικής απασχόλη¬ 
σης με τη δημιουργία θέσεων εργασίας, τη λειτουργία 
προγραμμάτων κατάρτισης και τράπεζας πληροφόρη¬ 
σης. 

θ) Η προώθηση εναλλακτικών μορφών τουρισμού, κα- 

θώς και η βελτίωση της πρόσβασης των ατόμων με ειδι¬ 
κές ανάγκες σε δημόσιους χώρους και στα μέσα μεταφο¬ 
ράς. 

ι) Τέλος, σκοπός της επιχείρησης θα είναι η αξιοποίηση 
των επιδοτούμενων κοινοτικών προγραμμάτων που σχε¬ 
τίζονται άμεσα με τους επιμέρους σκοπούς της. 

3. Διοίκηση: Η Κοινωνική Επιχείρηση (Κ.Ε.ΔΗ.Λ.) διοι- 
κείται από επτά (7μελές) Διοικητικό Συμβούλιο που τα μέ¬ 
λη του ορίζονται μαζί με αναπληρωτές από το Δημοτικό 
Συμβούλιο. Από τα μέλη αυτά τουλάχιστον δύο (2) θα εί¬ 
ναι αιρετοί εκπρόσωποιτου Δήμου, ένας (1) εκπρόσωπος 
των εργαζομένων (εφόσον απασχολεί περισσότερους 
από 20 εργαζομένους), δύο (2) εκπροσώπους Κοινωνικών 
φορέων, οι οποίοι θα είναι ένας εκπρόσωπος του Τμήμα¬ 
τος κοινωνικής Πρόνοιας της Νομαρχίας και ένας (1) εκ¬ 
πρόσωπος του Συλλόγου Γονέων ατόμων με ειδικές ανά¬ 
γκες. Τα υπόλοιπα μέλη θα είναι δημότες ή κάτοικοι του 
Δήμου που έχουν πείρα ή γνώσεις σχετικές με τα αντικεί¬ 
μενα της Επιχείρησης. 

4. Έδρα: Έδρα της Επιχείρησης είναι το Δημοτικό 
Δ/σμα Κεραμειών Δήμου Λειβαθούς. 

5. Διάρκεια: Η διάρκεια της Επιχείρησης θα είναι είκοσι 
(20) χρόνια από την δημοσίευση της ΦΈ.Κ. 

6. Κεφάλαιο: της Επιχείρησης ορίζεται το ποσό των 
7.964 ευρώ. 

7. Πόροι: Της Επιχείρησης είναι τα έσοδα που προέρ¬ 
χονται από την παροχή Υπηρεσιών που απευθύνονται 
στους φορείς της Τοπικής αυτοδιοίκησης, στους φορείς 
Δημοσίου και Ιδιωτικού Τομέα. Επίσης από τη λειτουργία 
των εργαστηρίων και την διάθεση προς πώληση των πα- 
ραγομένων προϊόντων. 

8. Διάλυση: Η Επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφίατων μελώντου. 

β) Όταν λήξει χωρίς να παραταθεί η διάρκειά της. 

γ) Σε περίπτωση πτώχευσης της Επιχείρησης, τη διάλυ¬ 
ση της Επιχείρησης ακολουθεί η εκκαθάριση. 

Εκτός από την περίπτωση πτώχευσης η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. 

Με την εκκαθάριση διεκπεραιώνονται οι εκκρεμείς υπο¬ 
θέσεις,εισπράττονται οι απαιτήσεις,ρευστοποιείται η πε¬ 
ριουσία και πληρώνονται τα χρέη της επιχείρησης. Το 
υπόλοιπο περιέχεται στο Δήμο. 

9. Η Επιχείρηση εκπροσωπείται στα δικαστήρια και σε 
κάθε δημόσια αρχή από τον πρόεδρο του Δ.Σ. και σε πε¬ 
ρίπτωση απουσίαςή κωλύματος του, απότονα/πρόεδρο. 

10. ΑΚΡΟΤΕΛΕΥΤΙΟ ΑΡΘΡΟ: 

Από τις διατάξεις τις απόφασης αυτής προκαλείται δα¬ 
πάνη σε βάρος του Κ.Α 05/161.9 στ'του προϋπολογισμού 
του Δήμου Λειβαθούς ύψους "6.000,00"ευρώ, Οικον. 
Έτους 2003. Η μελλοντική επιβάρυνση του Δήμου Λειβα- 
θούς δεν είναι δυνατόν να υπολογισθεί με την απόφαση 
αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 9 Ιουλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
Θ. ΚΟΥΚΟΥΛΕΤΣΟΣ 


Αριθ. 13287 (9) 

Τροποποίηση Συστατικής πράξης της Δημοτικής Επιχεί¬ 
ρησης Παροχής Υπηρεσιών Αναψυχής (ΔΕΠΥΑ) Αγρί¬ 
νιου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Την 331/1987 απόφαση του Δημ. Συμβουλίου Αγρίνι¬ 
ου «περί σύστασης και λειτουργίας της Δημοτικής Επιχεί¬ 
ρησης Παροχής Υπηρεσιών Αναψυχής (ΔΕΠΥΑ), στον 
Δήμο Αγρίνιου». 

2. Την5140/10.2.88 απόφαση του Υπουργού ΥΠΕΣΔΔΑ 
η οποία δημοσιεύθηκε στο ΦΕΚ128/3.3.88 Τεύχος Β' «πε¬ 
ρί σύστασης της ανωτέρω Επιχείρησης». 

3. Την 18970/99 όμοια απόφασή μας «περί παράτασης 
του χρόνου λειτουργίας της Δημοτικής Επιχείρησης Πα¬ 
ροχής Υπηρεσιών Αναψυχής (ΔΈ.Π.Υ.Α)», η οποία δημο¬ 
σιεύθηκε στο ΦΕΚ 2203/22.12.99 Τεύχος Β'. 

4. Την 230/03 απόφαση του Δημοτικού Συμβουλίου 
Αγρίνιου «περίτροποποίησηςτης Συστατικής πράξης της 
ως άνω Επιχείρησης». 

5. Τις διατάξεις του άρθρου 277 του ΔΚΚ (ΠΔ 410/95), 
αποφασίζουμε: 

1. Τροποποιούμε την 331/87 απόφαση του Δημοτικού 
Συμβουλίου Αγρίνιου περί συστάσεως της Δημοτικής 
Επιχείρησης Παροχής Υπηρεσιών Αναψυχής Αγρίνιου 
(ΔΕΠΥΑ), ΦΕΚ 128/3.3.88 (Τεύχος Β'), ως προς την πα- 
ραγ. 3 εδαφ. β' του αποφασιστικού μέρους αυτής που 
αναφέρεται στα μέλη του Διοικητικού Συμβουλίου και 
συμπληρώνουμε εκ των οποίων το ένα προέρχεται από 
την μειοψηφία. 

2. Κατά τα λοιπά ισχύειη 5140/10.2.2003 απόφαση του 
ΥΠΕΣΔΔΑ όπως τροποποιήθηκε μεταγενέστερα. 

4. Ακροτελεύτιο άρθρο (Κάλυψη δαπάνης) Από τις δια¬ 
τάξεις της παρούσας απόφασης δεν προκαλείται δαπάνη 
σε βάρος του Κρατικού Προϋπολογισμού, παρά μόνο σε 
βάρος του Προϋπολογισμού της Επιχείρησης, το ύψος 
της οποίας δεν μπορεί σήμερα να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 24 Ιουλίου 2003 

Ο Γ ενικός Γ ραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-Φ- 

Αριθ. 2371 (10) 

Μερική ανάκληση της Ε15458/1953 απόφασης 
του Υπουργού Γεωργίας. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις του Ν. 2218/94 «ίδρυση Νομαρχιακής 
Αυτοδιοίκησης όπως συμπληρώθηκαν με το Ν. 2240/94». 

2) Τον Οργανισμό της Νομαρχιακής Αυτοδιοίκησης 
Θεσσαλονίκης όπως ισχύει σήμερα. 

3) Τις διατάξεις του άρθρου 10 παρ. 8 του Ν. 2503/97 
(ΦΕΚ 107 τ. Α) που αφορούν αρμοδιότητες Νομαρχών και 
Γεν. Γραμ. Περιφέρειας. 

4) Τις Γ ενικές αρχές του Διοικητικού Δικαίου περί ανα- 
κλήσεως, διορθώσεως, τροποποιήσεως εν γένει διοικητι¬ 
κών πράξεων. 

5) Την Ε/15458/1953 απόφαση του Υπουργού Γεωργίας 
με την οποία μεταβιβάστηκαν μεταξύ άλλων και το 360 
«ρέμα κοινόχρηστο» στην Κοινότητα Πολίχνης. 

6) Την 347/69 απόφαση της Επιτροπής Απαλ/σεων Θεσ¬ 
σαλονίκης με την οποία παραχωρήθηκε τμήμα έκτασης 
215 τ.μ. από το 360 κοινόχρηστο τεμάχιο στην Χιονίδου 
Αναστασία συζ. Γεωργίου και σύμφωνα με τις διατάξεις 
του άρθρου 12του Α.Ν. 1832/51. 

7) Το 08/2550/9.7.1998 έγγραφο της Δ/νσης Τοπογρα- 
φήσεων - Κτηματολογικών Καταγραφών από το οποίο 
προκύπτει ότι η έκταση των 215 τ.μ. που παραχωρήθηκε 
από το 360 τεμάχιο Ο.Δ. 1931 και στην συνέχεια πήρε τον 
αριθμό 1144Σ.Δ. 1957-68 αγρ/τος Πολίχνης, τμήμα δε αυ¬ 
τού εμβαδού 135 τ.μ. ρυμοτομήθηκε και έμεινε η υπόλοι¬ 
πη έκταση των 80 τ.μ. στο όνοματης Χιονίδου Αναστασίας 
συζ. Γεωργίου. 

8) Τα κυρωμένα κτηματολογικά στοιχεία της Ο.Δ. και 
Σ.Δ. αγρ/τος Πολίχνης, αποφασίζουμε: 

Ανακαλούμε μερικώς την Ε/15458/1953 απόφαση του 
Υπουργού Γ εωργίας και συγκεκριμένα ως προς την μετα¬ 
βίβαση τμήματος 80 τ.μ. του αριθμ. 360 τεμαχίου Ο.Δ. 
1931 αγρ/τος Πολίχνης με συνέπεια η έκταση του 360 τε¬ 
μαχίου να παραμένει 184.795 τ.μ. ρεύμα κοινόν στην κυ¬ 
ριότητα του Δήμου Πολίχνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Ιουλίου 2003 
Ο Νομάρχης 

ΠΑΝΑΓΙΩΤΗΣX. ΨΩΜΙΑΔΗΣ 

-♦- 

Αριθ. 3203 (11) 

Συμπλήρωση της 2174/4.6.2002 απόφασης Νομάρχη 

Θεσσαλονίκης, που αφορά το αγρ/μα Καβαλλαρίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις α) του άρθρου 164 του Αγροτικού Κώ¬ 
δικα β) του 94/93 Πρ. Δ/τος «Περί καθορισμού αρμοδιο¬ 


τήτων που διατηρούνται από τον Υπουργό Γεωργίας» γ) 
του Ν. 2240/94 δ) του άρθρου 10 παρ. 8 του Ν. 2503/97 
«Περί καθορισμού αρμοδιοτήτων των Νομαρχών επί θε¬ 
μάτων Αγροτικής Νομοθεσίας». 

2) Τον Οργανισμό της Νομαρχιακής Αυτοδιοίκησης 
Θεσσαλονίκης, όπως ισχύει σήμερα. 

3) Τις Γενικές αρχές του Δικαίου «Περί ανακλήσεως 
διορθώσεως, συμπληρώσεως κ.λπ. των Διοικητικών εν 
γένει Πράξεων». 

4) Την 2174/4.6.2002 απόφασή μας, με την οποία μετα¬ 
βιβάστηκαν, στο Νομικό Πρόσωπο του Δήμου Λαγκαδά 
κοινόχρηστες εκτάσεις του αγρ/τος Καβαλλαρίου, σε 
εφαρμογή των διατάξεωντου άρθρου 164του Αγροτικού 
Κώδικα, και από παραδρομή δεν συμπεριλήφθηκε σ’ αυ¬ 
τήν και το 743 τεμάχιο «ρεύμα». 

5) Την 10/1667/22.1.2003 απόφαση του Νομ. Θεσσαλο¬ 
νίκης «παροχή εξουσιοδότησης στο Βοηθό Νομάρχη 
Μπίκο Ιωάννη να υπογράφει με εντολή Νομάρχη», απο¬ 
φασίζουμε: 

Συμπληρώνουμε την 2174/4.6.2002 απόφασή μας με 
την μεταβίβαση και του 743 τεμαχίου «ρεύμα» έκτασης 
9.500 τ.μ. της Ο.Δ. 1958-1960 στο Νομικό Πρόσωπο του 
Δήμου Λαγκαδά, το οποίο εκ παραδρομής δεν μεταβιβά¬ 
στηκε με την παραπάνω απόφασή μας. Επί της ανωτέρω 
έκτασης ο Δήμος αποκτά τη νομή και κυριότητα χωρίς κα¬ 
ταβολή τιμήματος ή άλλης αποζημίωσης. 

Επί της ίδιας έκτασης έχουν εφαρμογή οι διατάξεις του 
άρθρου 15 του Ν.Δ. 216/73 του Αγροτικού Κώδικα. 

Η απόφαση αυτή επέχει θέση Οριστικού τίτλου κυριό¬ 
τητας και μεταγράφεται ατελώς στα οικεία βιβλία μετα¬ 
γραφών επιμελείατου Δημάρχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Ιουλίου 2003 

Με εντολή Νομάρχη 
Ο Βοηθός Νομάρχης 
ΙΩΑΝΝΗΣ ΜΠΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννν\/ν.6ΐ.9Γ - β-ιτΐ3ίΙ: \λ/θ&ιτι 351 θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 Θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓηβί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθτπθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































